paragraph_text: Pohađala je Kraljevsku akademiju za dramske umjetnosti, a na filmu je debitirala s 18 godina. Njen pravi procvat dolazi kada joj sada pokojni producent Aaron Spelling nudi ulogu Alexis Carrington u tv-sapunici Dinastija (1981. – 1989.). Po tome je i gledatelji najviše pamte. Gostovala je i u nizu raznih humorističnih serija. Jednom je izjavila da nikada nije spavala s muškarcem starijim od 42 godine. Iako je prešla sedamdesetu godinu, još uvijek zrači seksipilom .